**ELŐTERJESZTÉS**

Tiszavasvári Város Önkormányzata Képviselő-testületének

**2025. október 15-én** tartandó **rendkívüli nyílt** testületi ülésére

**Az előterjesztés tárgya:** **A 2026. évi közfoglalkoztatási javaslatról**

**Melléklet:** -

**Az előterjesztés előadója:** Balázsi Csilla polgármester

**Az előterjesztés témafelelőse:** Krasznainé dr. Csikós Magdolna igazgatási és szociálpolitikai osztályvezető

**Ügyiratszám:** TPH/3173/2025.

**A rendkívüli ülés előterjesztéseit bizottságok nem tárgyalják:**

|  |  |
| --- | --- |
| **Bizottság** | **Hatáskör** |
|  |  |
|  |  |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
| dr. Groncsák Andrea Tiva-Szolg Kft. ügyvezetője | [groncsakandrea@gmail.com](mailto:groncsakandrea@gmail.com) |
|  |  |
|  |  |

Tiszavasvári, 2025. október 10.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A 2026. évi közfoglalkoztatási javaslatról**

**Tisztelt Képviselő-testület!**

Tiszavasvári Város Önkormányzata Képviselő-testülete „A közfoglalkoztatási feladatok jövőbeni ellátásáról” szóló 70/2017. (III.30) Kt. számú határozatával döntött arról, hogy a közfoglalkoztatással összefüggő valamennyi feladat ellátásával 2017. május 1-től a a Tiva-Szolg Kft-t bízta meg.

**A Tiva-Szolg Nonprofit Kft. és Tiszavasvári Város Önkormányzata között létrejött közszolgáltatási szerződés értelmében a Kft. évente javaslatot kér az önkormányzattól, önkormányzati intézményektől a következő évi közfoglalkoztatási programok tervezéséhez.**

Ezen szerződés alapján a közfoglalkoztatással összefüggő mindennemű feladat a Tiva-Szolg Kft. kötelezettsége, valamint a programok kedvezményezettje, foglalkoztatója szintén a Kft.

Fentieknek megfelelőn a 2026. évi közmunka programokhoz a képviselő-testületi tagok és az intézményvezetők javaslata is bekérésre került.

**A javaslatok bekérésére azért volt szükség már most, mert a pályázatok benyújtási határideje az összes program esetében 2025. október 31.**

Az alábbi javaslatok érkeztek:

1. Szilárd burkolatú utak kátyúzása, útszélek rendezése: többlet föld lehúzása, elszállítása, útpadkák szintezése, szükség szerinti feltöltése.
2. Murvás utak gréderezése, szükség szerinti feltöltése, évente minimum 2 alkalommal (tavasz, ősz) útszélek rendezése: többlet föld lehúzása, elszállítása, útpadkák szintezése, szükség szerinti feltöltése.
3. Állandó vízállásoknál lefolyók kialakítása az útpadka és az árok között.
4. Csapadékvíz elvezető rendszer feltérképezés, vízgyűjtők folyamatos takarítása.
5. Belvízelvezető árkok folyamatos takarítása, kaszálás.
6. Betonszegélyes útszélek folyamatos takarítása.
7. Útpadkák folyamatos rendezése
8. Város üdvözlő táblák közvetlen környezetének rendben tartása heti rendszerességgel.
9. Buszvárók takarítása, üveg tisztítás szükség szerint, minimum havi rendszerességgel.

Ezt követően hozza meg döntését Tiszavasvári Város Önkormányzata képviselő-testülete az összesített javaslatokról, mely döntésről a közfoglalkoztatást szervező Tiva-Szolg Kft ügyvezetője tájékoztatásra kerül. Így a javaslatok figyelembe vételével adhatja be a Kft. jövő évi pályázatát.

**Felmerült a közfoglalkoztatási programok jövőbeni megszervezésének felülvizsgálata, ennek keretében annak lehetősége, hogy 2026. évtől a közfoglalkoztatási feladatellátás közvetlenül az önkormányzathoz kerüljön, és az önkormányzat legyen a közfoglalkoztatottak foglalkoztatója, a polgármester lássa el a munkáltatói jogokat.**

Az átszervezés célja lenne, hogy a közfoglalkoztatás helyi szinten közvetlenebb irányítással, rugalmasabb munkaszervezéssel és szorosabb kapcsolattartással valósuljon meg, elősegítve a programban részt vevő munkavállalók hatékonyabb beilleszkedését és a közösségi érdekek szolgálatát.

Ennek lépéseként személyes egyeztetés történt Kocsis Lászlóval Nyíregyházán a Szabolcs-Szatmár Bereg Vármegyei Kormányhivatal Foglalkoztatási, Foglalkoztatás-Felügyeleti és Munkavédelmi Főosztálya vezetőjével, melyen részt vett Dr. Elek Tamás Tiszavasvári Járási hivatalvezető és Kolláth Árpád helyi Foglalkoztatási Osztályvezető is.

Írásbeli megkereséssel fordultunk tájékoztatás kérése miatt a Tiszavasvári Foglalkoztatási Osztály vezetőjéhez, hogy milyen lehetőségek, lépesek lehetnek ezen folyamat elindítására.

Tudomásunk szerint a jelenleg futó hosszabb távú közfoglalkoztatási programok 2025. október 31-én, a szociális és értékteremtő programok pedig 2026. február 28-án zárulnak.

Javaslom **a korábbi megkezdett közmunka programok folyatását szem előtt tartva az értékteremtő közmunkát.**

**Kiemelten a korábbi évek programjaira összpontosítva:**

* + - * **Hosszabb távú közmunka program szervezése, kiemelten az intézményi kisegítő személyzet ellátására egyeztetve az intézményvezetőkkel**
* **értékteremtő közmunka (mezőgazdasági és helyi)**
* **szociális közmunka (belvíz, közút)**

**A fajlagos költségeket is figyelembe véve javasolja az önkormányzat kihasználni a közmunka program lehetőségeit, mind tárgyi eszköz beszerzés, mind létszám tekintetében hasonlóan az előző évekhez.**

Javaslom, hogy a Tiva-Szolg Kft a közmunka pályázatokat nyújtsa be a megjelölt önkormányzati javaslatokat is figyelembe véve.

Fentiek alapján kérem a Tisztelt Képviselő-testületet, hogy a határozat-tervezetet megtárgyalni és elfogadni szíveskedjen.

Tiszavasvári, 2025. október 10.

**Balázsi Csilla**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**……./2025. (X.15. ) Kt. számú**

**határozata**

**A 2026. évi közfoglalkoztatási javaslatról**

Tiszavasvári Város Önkormányzata Képviselő-testülete „**A 2026. évi közfoglalkoztatási javaslatról”** szóló előterjesztéssel kapcsolatban az alábbi döntést hozza**:**

1. Felkéri a Tiva-Szolg Kft ügyvezetőjét, hogy az alábbi önkormányzati javaslatok figyelembe vételével a 2026. évi közmunka pályázatokat tervezze meg és nyújtsa be határidőre:

* Szilárd burkolatú utak kátyúzása, útszélek rendezése: többlet föld lehúzása, elszállítása, útpadkák szintezése, szükség szerinti feltöltése.
* Murvás utak gréderezése, szükség szerinti feltöltése, évente minimum 2 alkalommal (tavasz, ősz) útszélek rendezése: többlet föld lehúzása, elszállítása, útpadkák szintezése, szükség szerinti feltöltése.
* Állandó vízállásoknál lefolyók kialakítása az útpadka és az árok között.
* Csapadékvíz elvezető rendszer feltérképezés, vízgyűjtők folyamatos takarítása.
* Belvízelvezető árkok folyamatos takarítása, kaszálás.
* Betonszegélyes útszélek folyamatos takarítása.
* Útpadkák folyamatos rendezése
* Város üdvözlő táblák közvetlen környezetének rendben tartása heti rendszerességgel.
* Buszvárók takarítása, üveg tisztítás szükség szerint, minimum havi rendszerességgel.
* A korábbi megkezdett közmunka programok folyatása szem előtt tartva az értékteremtő közmunkát, kiemelten a korábbi évek programjaira összpontosítva: hosszabb távú közmunka program szervezése, kiemelten az intézményi kisegítő személyzet ellátására egyeztetve az intézményvezetőkkel, értékteremtő közmunka (mezőgazdasági és helyi), szociális közmunka (belvíz, közút).
* A fajlagos költségeket is figyelembe véve javasolja az önkormányzat kihasználni a közmunka program lehetőségeit, mind tárgyi eszköz beszerzés, mind létszám tekintetében hasonlóan az előző évekhez.

1. Felkéri a polgármestert, hogy a határozatot továbbítsa a Tiva-Szolg Kft. ügyvezetője részére.

**Határidő:** 2025. október 31. **Felelős:** Balázsi Csilla polgármester