**ELŐTERJESZTÉS**

**Tiszavasvári Város Önkormányzata Képviselő-testületének**

**2025. október 15-én tartandó rendkívüli ülésére**

Az előterjesztés tárgya: **Az Egyenlő Bánásmódért Felelős Főigazgatóság eljárásában nyilatkozat megtételéről az eljárás megszüntetése kapcsán**

Mellékletek: EBF-AJBH-279-13/2025. ügyszámú megkeresés

Az előterjesztés előadója: Balázsi Csilla polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztés ügyiratszáma: TPH/9825/2025.

A rendkívüli testületi ülés előterjesztéseit a bizottságok nem véleményezik.

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés: -

Tiszavasvári, 2025. október 13.

Petruskáné dr. Legeza Tímea

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

## ELŐTERJESZTÉS

### a Képviselő-testülethez -

**Az Egyenlő Bánásmódért Felelős Főigazgatóság eljárásában**

**nyilatkozat megtételéről az eljárás megszüntetése kapcsán**

Tisztelt Képviselő-testület!

Az Egyenlő Bánásmódért Felelős Főigazgatóság EBF-AJBH-279-5/2025. ügyszámú, 2025. július 7. napján érkezett értesítésében arról tájékoztatott, hogy a **Másság Alapítvány kérelmére** *az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 5. § d) pontja alapján, a 8. § e) pontjában* foglalt védett tulajdonságával (nemzetiséghez való tartozás) összefüggésben **eljárást indított Tiszavasvári Város Önkormányzatával szemben**.

A Képviselő-testület **212/2025. (VIII.31.) Kt. számú határozatával** döntött a hatóság által - a tényállás tisztázása érdekében - feltett kérdésekre adott **nyilatkozatról**, melyethatáridőben megküldtem az Egyenlő Bánásmódért Felelős Főigazgatóság részére.

A Főigazgatóság 2025. október 9. napján újabb felhívást küldött elektronikus úton, mely az előterjesztés mellékletét képezi. Ebben arról tájékoztat a hatóság, hogy a **Másság Alapítvány** a hatósághoz 2025. október 6-án érkezett beadványában **azt a nyilatkozatot tette, hogy visszavonja kérelmét.**

Az *általános közigazgatási rendtartásról szóló 2016. évi CL. törvény* 47. § (1) bekezdésének e) pontja alapján a **hatóság az eljárást megszünteti, ha az eljárás kérelemre indult, és valamennyi kérelmező ügyfél kérelmét visszavont**a, **illetve ahhoz az ellenérdekű ügyfelek** az ellenérdekű ügyfelekkel szemben, kérelemre indított eljárásban **hozzájárultak**, és az eljárás hivatalból nem folytatható.

**A Képviselő-testületnek arról kell döntenie, hogy az önkormányzat hozzájárul-e az eljárás megszüntetéséhez.** Az erről szóló **nyilatkozatot** **2025. október 17. napjáig kell megküldeni** a hatóság részére.

**Fentiekre tekintettel javaslom, hogy az önkormányzat járuljon hozzá az eljárás megszüntetéséhez**, azzal, hogy továbbra is hangsúlyozza azt az álláspontját, mely szerint a bűdi gyerekek iskolába járásának megoldására tett törekvései folyamatosak voltak, és független minden jogvédő szervezet kezdeményezésétől, fellépésétől. Az önkormányzat k**iemelten fontosnak** tarja **az alapvető jogok biztosával, társhatóságokkal, az illetékes szervekkel történő** **együttműködést,** és a helyzet komplex és hosszú távú rendezését, annak ellenére, hogy a **jelenlegi jogszabályi környezet nem teszi kötelezővé a települési önkormányzat számára sem a helyi közösségi közlekedés biztosítását, sem az iskolabusz járat fenntartását, működtetését**.

Az **önkormányzat törekvései sikerrel jártak, hiszen 2025. október 1. napjától a helyi közlekedés egy nyomvonalon történő beindítása Tiszavasváriban jelentős eredmény a gyerekek iskolába járásának elősegítésében, és hatékony segítség a családoknak**.


Ez az eredmény **helyi összefogással**, az alapfokú oktatási intézmény vezetése és fenntartója közreműködéssel valósult meg.

Fentiek alapján kérem a Képviselő-testületet a határozat-tervezet elfogadására.

Tiszavasvári, 2025. október 13.

**Balázsi Csilla**

**polgármester**

****

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**…/2025. (X.15.) Kt. számú**

**határozata**

**Az Egyenlő Bánásmódért Felelős Főigazgatóság eljárásában nyilatkozat megtételéről az eljárás megszüntetése kapcsán**

Tiszavasvári Város Önkormányzata Képviselő-testülete „*Az Egyenlő Bánásmódért Felelős Főigazgatóság eljárásában nyilatkozat megtételéről az eljárás megszüntetése kapcsán***”** című előterjesztéssel kapcsolatbanaz alábbi határozatot hozza:

I. **Úgy dönt**, hogy az **Egyenlő Bánásmódért Felelős Főigazgatóság** EBF-AJBH-279-13/2025. ügyszámú, 2025. október 9. napján érkezett **felhívására az alábbi érdemi nyilatkozatot teszi**:

**Hozzájárul az Egyenlő Bánásmódért Felelős Főigazgatóság előtt Tiszavasvári Város Önkormányzatával szemben EBF-AJBH-279-13/2025. iktatási számon folyamatban lévő eljárás megszüntetéséhez.**

Továbbra is hangsúlyozza azt az álláspontját, mely szerint az eljárás tárgyát képező helyzet – a bűdi gyerekek iskolába járásának - megoldására tett törekvései folyamatosak voltak, és független minden jogvédő szervezet kezdeményezésétől, fellépésétől. Az önkormányzat k**iemelten fontosnak** tarja **az alapvető jogok biztosával, társhatóságokkal, az illetékes szervekkel történő** **együttműködést,** és a helyzet komplex és hosszú távú rendezését, annak ellenére, hogy a **jelenlegi jogszabályi környezet nem teszi kötelezővé a települési önkormányzat számára sem a helyi közösségi közlekedés biztosítását, sem az iskolabusz járat fenntartását, működtetését**.

Az **önkormányzat törekvései sikerrel jártak, hiszen 2025. október 1. napjától a helyi közlekedés egy nyomvonalon történő beindítása Tiszavasváriban jelentős eredmény a gyerekek iskolába járásának elősegítésében, és hatékony segítség a családoknak**.

Ez az eredmény **helyi összefogással**, az alapfokú oktatási intézmény vezetése és fenntartója közreműködéssel valósult meg.

**Határidő:** haladéktalanul  **Felelős**: Balázsi Csilla polgármester

II. Felhatalmazza a polgármestert a nyilatkozat aláírására.

III. Felkéri a polgármestert, hogy a nyilatkozatot küldje meg az Egyenlő Bánásmódért Felelős Főigazgatóságrészére.

**Határidő:** haladéktalanul  **Felelős**: Balázsi Csilla polgármester